  Туспуктэм: Константин Вознесенских Майя Бывальцева 24-тӥ гудырикошконэ Удмуртиын коронавируслы 4 сюрс 211 эскеронъёс ортчытӥзы, 385 муртлэсь висёнэз шараязы, соос пӧлын 14 аресозь 63 пиналъёс но 65 арессэс ортчем 77 арлыдоос. Эмъяськонние 33 адямиез интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 2 сюрс 809 адямиез эмчиос чакласа возё. Эмъяськонниосын кыллись 147 висисьёслэн тазалыксы шоро-куспо лыдъяське, ньыль муртлэн – секыт, со пӧлысь кыкез тыосты шокатӥсь аппарат улын кыллё. 303 адями висёнэз вормиз. Одӥг мурт улонысь кошкиз. Воргоронлы 73 арес вал. 25-тӥ гудырикошконлы Удмуртиын коронавирусэн черлан 172 сюрс 375 учыр лабораториосын зэматэмын. 166 сюрс 491 мурт йӧназ. 4 сюрс 55 адями улонысь кошкиз, со пӧлысь 3 сюрс 854-ез – юнматэм диагнозэн. 701 сюрс 235 мурт вакцинациез ортчиз, со пӧлысь 561 сюрс 111 адями кыкетӥ компонентсэ но басьтӥз. 203 сюрс 841 адями ревакцинациез ортчиз. Тодэ вайытом, нунал азьвыл Удмуртиын коронавируслы 3 сюрс 285 эскеронъёс ортчытӥзы, 325 муртлэсь висёнэз шараязы. Эмъяськонние 35 адями шедиз.  Коронавирус инфекциез алон, шараян но эмъян пумысен визь-кенеш 8-800-100-24-47 номеро телефонъя басьтыны луоз. Тегъёс: Тазалык висён коронавирус Удмуртия  